CELEX: 62016CN0057
Language: et
Date: 2016-02-01 00:00:00
Title: Kohtuasi C-57/16 P: ClientEarth'i 1. veebruaril 2016 esitatud apellatsioonkaebus Üldkohtu (teine koda) 13. novembri 2015. aasta otsuse peale liidetud kohtuasjades T-424/14 ja T-425/15: ClientEarth versus Euroopa Komisjon

30.5.2016   
            
            
               ET
            
            
               Euroopa Liidu Teataja
            
            
               C 191/5
            
         ClientEarth'i 1. veebruaril 2016 esitatud apellatsioonkaebus Üldkohtu (teine koda) 13. novembri 2015. aasta otsuse peale liidetud kohtuasjades T-424/14 ja T-425/15: ClientEarth versus Euroopa Komisjon
   (Kohtuasi C-57/16 P)
   (2016/C 191/08)
   Kohtumenetluse keel: inglise
   
      Pooled
   
   
      Apellant: ClientEarth (esindajad: advokaadid O. W. Brouwer, F. Heringa, J. Wolfhagen)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               i.
            
            
               tühistada Üldkohtu 13. novembri 2015. aasta otsus, millega kohus:
               
                           —
                        
                        
                           jättis rahuldamata apellandi hagiavalduse;
                        
                     
                           —
                        
                        
                           jättis apellandi kohtukulud tema enda kanda ja mõistis temalt välja Euroopa Komisjoni kohtukulud.
                        
                     
         
               ii.
            
            
               mõista kohtukulud, kaasa arvatud võimalike menetlusse astujate kulud välja komisjonilt.
            
         
      Väited ja peamised argumendid
   
   Apellant leiab, et kohtuotsus tuleks tühistada järgmistel alustel:
   
      
         Alus 1
      : Õigusnormi rikkumine seoses sellega, et kohus nõustus üldise eeldusega määruse nr 1049/2001 (1) artikli 4 lõike 3 (alapunkt 1) kontekstis taotletud dokumentide suhtes.
   Üldkohus rikkus õigusnormi, kuna ta:
   
               i.
            
            
               kohaldas Euroopa Kohtu praktikat vääralt;
            
         
               ii.
            
            
               jättis möönmata, et ELL artikli 17 lõiked 1 kuni 3 ei anna selliseks üldiseks eelduseks alust;
            
         
               iii.
            
            
               nõustus üldise eeldusega seoses taotletud dokumentide mitte avaldamisega, kontrollimata seda, kas see tekitab tegelikku ja konkreetset kahju;
            
         
               iv.
            
            
               ei nõustunud sellega, et taotletud dokumendid on olemuslikult seotud otsusega, kas alustada seadusandliku poliitikaga seotud tegevust või mitte; ja
            
         
      
         Alus 2
      : Õigusnormi rikkumine seoses sellega, et ei tuvastatud ülekaalu üldise huvi olemasolu.
   Üldkohus rikkus õigusnormi, kuna ta:
   
               i.
            
            
               ei arvestanud spetsiifilist avalikku huvi, millele ClientEarth viitas;
            
         
               ii.
            
            
               leidis, et taotletud dokumentide hilisem avalikustamine välistab ülekaaluka üldise huvi olemasolu taotletud dokumentide avalikustamiseks;
            
         
               iii.
            
            
               leidis, et muude kui taotletud dokumentide avalikustamine välistab ülekaaluka avaliku huvi olemasolu taotletud dokumentide avalikustamiseks;
            
         
               iv.
            
            
               ei nõustunud ClientEarth’i poolt esindatud avaliku huvi laadiga;
            
         
               v.
            
            
               ei tõlgendanud keeldumise aluseid kitsalt, võttes arvesse avalikustamisega teenitavat üldsuse huvi, nagu on ette nähtud määruse nr 1367/2006 (2) artikli 6 lõike 1 teises lauses;
            
         
               vi.
            
            
               ei möönnud üldist huvi keskkonnaasjades kohtuliku kaitse saamise võimaluse parandamise suhtes.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).
   
      (2)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT L 264, lk 13).